CELEX: C2004/300/57
Language: da
Date: 2004-12-04 00:00:00
Title: Sag C-421/04: Anmodning om præjudiciel afgørelse forelagt ved kendelse afsagt den 28. juni 2004 af Audiencia Provincial de Barcelona (Spanien) i sagen Matratzen Concord AG mod Hukla-Germany SA

4.12.2004   
            
            
               DA
            
            
               Den Europæiske Unions Tidende
            
            
               C 300/31
            
         Anmodning om præjudiciel afgørelse forelagt ved kendelse afsagt den 28. juni 2004 af Audiencia Provincial de Barcelona (Spanien) i sagen Matratzen Concord AG mod Hukla-Germany SA
   (Sag C-421/04)
   (2004/C 300/57)
   Ved kendelse afsagt den 28. juni 2004, indgået til Domstolens Justitskontor den 1. oktober 2004, har Audiencia Provincial de Barcelona (Spanien) i sagen Matratzen Concord AG mod Hukla-Germany SA forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Audiencia Provincial de Barcelona anmoder De Europæiske Fællesskabers Domstol om at besvare følgende spørgsmål:
   »Kan gyldigheden af registreringen af et varemærke i en medlemsstat udgøre en skjult hindring for samhandelen mellem medlemsstaterne, når det pågældende varemærke mangler det fornødne særpræg eller i handelen tjener til at betegne den vare, som det beskytter, eller dennes art, beskaffenhed, mængde, anvendelse, værdi, geografiske oprindelse eller andre egenskaber ved varen, på en anden medlemsstats sprog, når dette samme sprog ikke tales i denne førstnævnte stat, således som det gør sig gældende for det spanske mærke »Matratze«, der kendetegner madrasser og lignende varer«?